Vier verdrink in oorvol Limpoporivier | Nuus24
Vier verdrink in oorvol Limpoporivier 2013-01-21 07:20
Johannesburg – Vier mense het naby die Beitbrug-grenspos verdrink toe hulle deur sterk vloedwater in die oorvol Limpoporivier meegesleur is, het RSG Maandag berig. Die slagoffers het volgens nooddienspersoneel aan bome vasgeklou, maar die vloedwater was eenvoudig te sterk. 'n Groep boere en plaaswerkers is ook langs die rivier vasgekeer. Helikopters van die Suid-Afrikaanse Nasionale Weermag is ingespan om hulle te red. Vloede het ook gelei tot die sluiting van vier grensposte in Limpopo. Pontdrift, Zanzibar, Platjan (op die grens met Botswana) en Pafuri (in die Krugerpark) is gesluit. Owerhede oorweeg dit glo ook om die Beitbruggrenspos te sluit, maar sal eers later hieroor besluit.– Volg Nuus24 op Twitter.
Lees meer oor: vloede VOLGENDE OP NUUS24X
Nee wat ou Gwede, Cosatu, die ANC-vennoot, kon al die jare doen net wat hulle wil maar noudat hulle opposisie gekry het, nou is jy skielik vol voorskrifte. Los maar vir AMCU uit, hulle is lekker opposie vir Cosatu. Leer maar vir jou alliasie 'n les hieruit - die ANC het te magtig geword en val nou uitmekaar.